יוצאת מהקופסה | יוצאת מהקופסה
16 שנים עברתי בין מקומות עבודה. כמובן כשכירה. במקום אחד עבדתי שש שנים נהדרות, ואחריהן עוד 3 שנים ועוד ועוד. עשיתי דברים נפלאים וטובים, עם עמותות ועם נערים ונערות, בניתי תוכניות, הגעתי לכנסים, טיילתי באירופה, הכרתי אנשים, למדתי טכנולוגיות מכל הסוגים. אותי הם אהבו וקיבלתי חיזוקים, אבל פזלתי לצדדים (אל תספרו אם שואלים). היתה לי משכורת טובה וארוחת צהריים אבל משהו לא עבד ואיפה הכנפיים?
כשנולדתי (כן, אל תתפלאו חבריי) היה לי ברור שאני הולכת לכבוש את העולם. ההורים פירגנו והאחיות לא קינאו וככה גדלתי בעולם שלי המושלם.
היה ברור שאני הולכת להיות פרופסור, ואם לא אז איזשהי סוג של מדענית, או לחילופין שחקנית, אמנית משהו בינלאומית.
ככל שהתקדמתי בגיל התאכזבתי לגלות שאני לא הכי יפה בעיר. גם לא הכי יפה שהוא מכיר. לא הכי הכי חכמה וגם לא הכי חדה. פשוט מאוד להסביר, בחורה פשוטה.
נסעתי לי באופניים בשדרה הגדולה והופתעתי, איך אותי אף אחד עוד לא גילה?!
מפה לשם ואחרי שהתאפסתי, התחיל מסע חדש, שהוביל אותי למקום הזה. ממש.
בשעות הפנאי ככה ביני לבין עצמי בחדר, עטפתי מתנה, הכנתי ספר, הדבקתי מדבקות, ועוד כמה סדנאות והצלחתי להבין איך דווקא באמנות הצלחתי לעשות 5 יחידות.
לחבר של מיקה מהגן שאני בכלל לא מכירה עטפתי מתנה כמעט חצי שעה! לא היה אכפת לי בכלל שהוא תוך שניה קרע את העטיפה, וזרק לפח וממש לא חבל. לא הזיז לי שאמא שלו לא ראתה את זה בכלל.
לקחתי השראות, הסתכלתי בפינטרסט שעות, זה היה ברור כשמש משהו איתי, לא כליל אמש.
זה קרה כמו רוח סערה התפטרתי ושמתי את הכרטיס בתוך הקערה. קיבלתי גיבוי מהחבר הכי טוב, ואם לאישתו טוב בבית, אז בבית טוב.
יום אחד בשיעור די ספורטיבי, הכרתי אחת, לשם הסיפור, שמה שירי. ומדי יום עם קפה “חרשנו שדות”, דמיינו דמיונות, המצאנו רעיונות, לא אכביר במילים או ארים צעקות שתדעו בצניעות, זה קשור לקופסאות.
Boxes & More כך קוראים למותג, הוא חדש מקורי (ועכשיו גם מוכר) מכל הצבעים ומכל הגדלים הבאנו אותן רכובות על פילים (לא באמת!!) באוויר ובים, וכמובן כמובן וברור- עם מע”מ.
קופסאות איחסון מעוצבות לכל חדרי הבית והמשרד, די לאחסן בקופסת נעליים, או בכזו של פאזל שבסוף לא שרד. זה הזמן לחדש, לסדר ולעצמכם להעניק, פתרונות איחסון שיכניסו קצת שיק.
בארון הבגדים, על השידה, על השולחן, על המדף ובחדר המשחקים, כשהקופסה כל כך יפה, בא לך פשוט לסדר הכל כמו חיילים.
בסביבה מסודרת ומעוצבת בסטייל, מי כמוני יודעת (שיואו איזה מזל) החושים מתחדדים ואת מגלה מה שנועדת לעשות ומה בסוף קרה.
יריד החלומות של נתנאלה צילום: בן מזרחי
על המסע של Boxes & More תוכלו ללמוד עוד באינסטגרם.
#לאומי_עסקים #דיגיטליות_בעסקים #saloonaschool
הי לך מעצבת. את שיודעת בדיוק מה לשים איפה ואיך הכל משתלב יחד. את שיודעת להגשים חלומות לאנשים שרוצים שהבית שלהם יראה בול, אבל בול, והכי מדויק. את שמעבירה שעות בפינטרסט, בונה לוחות השראה, עוברת מחנות לחנות ומחפשת את הפריטים...
כשאת הופכת להיות אמא, ומתחילים כל הפליידייטס, זה לא משנה אם את עצמאית או שכירה. בדקות שבין 15:30-16:15 כל רצונך הוא להכין את הבית לקראת חבורת הילדים שתיכף יחזרו מהגן. אמהות נחלקות ל-2 סוגים: הרגועות שלא מעניין אותן איך הבית נראה...